POLUGODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2017. GODINU

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13) godišnji izvještaj o izvršenju Proračuna Općine Jakšić sadrži:

1.Opći dio proračuna koji čini Račun prihoda i primitaka, Račun rashoda i izdataka i Račun financiranja na razini odjeljka ekonomske klasifikacije,

2.Posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3.Izvještaj o zaduživanju na domaćem i stranom tržištu novca i kapitala,

4.izvještaj o korištenju proračunske zalihe,

5.Izvještaj o danim jamstvima i izdacima po danim jamstvima,

6.Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

Sažetak A. Račun prihoda i rashoda i B.C. Račun financiranja i raspoloživa sredstva iz prethodnih godina

 - A. Račun prihoda i rashoda

 -B. C. Račun financiranja/raspoloživa sredstva

Tablice u privitku.

2. POSEBNI DIO PRORAČUNA

 - Sadrži izvršenje proračuna po organizacijskoj, ekonomskoj i programskoj klasifikaciji (tablice u privitku).

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA RAZDOBLJE

 01.01.-30.06.2017. GODINE

PRIHODI I PRIMICI PRORAČUNA

Ukupni prihodi i primici proračuna za navedeno razdoblje ostvareni su u iznosu 4.819.463 kn. Od tog iznosa 4.531.474 kn odnosi se na prihode općine, a 287.989 kn na prihode dj. vrtića. Prihodi od poreza-konto 61 ostvareni su u iznosu od 1.740.275 kn, a najznačajniji ostvareni prihod od poreza je porez na dohodak u iznosu od 1.683.935 kn. Navedeni prihod je ostvaren u većem iznosu u odnosu na isto razdoblje prethodne godine.

Ostvarene pomoći iz proračuna-konto 63 iznose 2.227.734 kn.Od tog iznosa 2.204.202 kn odnose se na pomoći općine za socijalno ugrožene osobe-za ogrjev u iznosu 950 kn, pomoći iz državnog proračuna u iznosu 925.432 kn, Fond za zašt.okoliša i energ.učinkov. za izgr.vrtića u iznosu 1.118.819 kn, Fonda ruralnog razvoja za izradu strategije općine u iznosu 159.000 kn, a 23.533 kn na pomoći dj.vrtiću od Min.znanosti u iznosu 7.400 kn , PŽS-predškolski odgoj u iznosu 8.400 kn i tekući pomoći od HZMO I HZZ u iznosu 7.733 kn .

Prihodi od imovine-konto 64 ostvareni su u iznosu 207.895 kn, a odnose se na prihode od kamata, naknade za koncesije, prihode od zakupa poljoprivrednog zemljišta u vlasništvu RH, prihode od zakupa poslovnog prostora, prihode od naknada za grobno mjesto i grobne godišnje naknade, prihoda od zakupa javnih površina, te prihoda od naknade za zadržavanje nezakonito izgrađenih zgrada.

Prihodi po posebnim propisima –konto 65 ostvareni su u iznosu 512.382 kn. Navedeni prihodi odnose se na prihode od općinski upr.pristojbi , prihoda po posebnim propisima i komunalnog doprinosa i naknade. Prihodi po posebnim propisima u iznosu 293.788 kn, od toga prihodi općine 40.368 kn, a to su vodni doprinos, šumski doprinos, priklj.na kom.infrastrukturu, ost.nesp.prihodi , te prihodi od HZZ za isplatu plaća djelatnicima zaposlenim na provođenju programa javnih radova, a 253.420 kn se odnosi na prihode dječjeg vrtića Jakšić od sufinanciranja roditelja. Prihodi u iznosu 218.594 kn odnose se na prihode od komunalne naknade, komunalnog doprinosa za građ. I korišt.objekata i uređ.kom.infrastrukture.

Prihodi od donacija-konto 66 ostvareni su u iznosu 3.407 kn, a odnose se na donacije dj.vrtić od fizičkih osoba.

Prihodi od prodaje nefinancijske imovine-konto 71 ostvareni u iznosu 127.769 kn odnose se na prihode od prodaje poljoprivrednog zemljišta i prihode od prodaje stanova na koje postoji stan.pravo.

RASHODI I IZDACI PRORAČUNA

Ostvareni rashodi i izdaci iznose 3.445.814 kn. Od tog iznosa 3.265.391 kn odnosi se na rashode općine, a 180.423 kn na dječji vrtić .

Rashodi za zaposlene-konto 31 odnose se na bruto plaće djelatnika općine, dječjeg vrtića i djelatnike za javne radove, a utrošeno je 618.805 kn.

Ukupno ostvareni materijalni rashodi –konto 32 iznose 1.404.880 kn. Rashode čine naknade troškova zaposlenima- konto 321 u iznosu 43.443 kn, od toga općina 17.709 kn, a dj.vrtić 25.734 kn. Zatim rashodi za materijal i energiju-konto 322 u iznosu 234.855 kn, od toga općina 161.747 kn, a dj.vrtić 73.108 kn (ured.materijal, literatura, čišć.i održavanje, higijenske potrepštine, didaktička oprema, lijekovi, namirnice el.energija , javna rasvjeta , plin, gorivo, sitan inventar, oprema). Zatim rashodi za usluge-konto 323 u iznosu 1.025.321 kn, od toga općina 980.193 kn, a dj.vrtić 45.128 kn (usluge telefona, poštanske usluge, tekuće i inv.održavanje,usluge promidžbe i informiranja, komunalne usluge, zdravstvene usluge, intelektualne usluge, geod.katastarske usluge, računalne usluge, ostale usluge). Zatim naknade troškova osobama izvan radnog odnosa-konto 324 u iznosu 1.486 kn, a odnose se na dj.vrtić za stručno osposobljavanje. Ostali nespomenuti rashodi poslovanja-konto 329 u iznosu 99.775 kn (naknade članovima predstavničkih tijela, povjerenstava, premije osiguranja , reprezentacije, članarine, ostali rashodi) od toga općina 89.829 kn, a dj.vrtić 9.946 kn.

Financijski rashodi-konto 34 izvršeni su u iznosu 6.633 kn, od toga općina 5.382 kn, a dj.vrtić 1.251 kn za plaćanje usluga platnog prometa.

Rashodi za naknade građanima i kućanstvima –konto 37 iznose 68.950 kn. Rashodi se odnose na isplate jednokratnih pomoći građanima i kućanstvima-soc.ugrož.osobe, stipendije učenicima, naknade za novorođenčad.

Ostali rashodi-konto 38 u iznosu 436.734 kn iskazani su kao tekuće donacije vjerskim zajednicama, političkim strankama, športskim društvima, KUD, DVD, VZ, humanitarne donacije. Od tog iznosa općina 432.827 kn, a dj.vrtić 3.907 kn.

Za nabavu nefinancijske imovine ostvareni su rashodi u iznosu od 909.813 kn, od toga za gradnju građevinskih objekata-konto 421 u iznosu 848.480 kn (nerazvrstane ceste i ulice, nogostup Rajsavac, gospodarska zona-komunalna i cestovna infrastruktura, rekonstr.javne rasvjete Eminovci). Zatim rashodi općine za nabavu opreme-konto 422 u iznosu 41.332 kn, (strojevi-kosilica, oprema dj.igrališta), te rashodi za dodatna ulaganja na građevinskim objektima u iznosu 20.000 kn za rekonstrukciju i uređenje zgrade stara škola.

Člankom 14. Pravilnika o polugodišnjem i godišnjem izvještaju o izvršenju proračuna propisano je iskazivanje ukupnog manjka/viška jedinica lokalne i područne (regionalne) samouprave.

Na dan 30.06.2017.godine općina je ostvarila višak prihoda i primitaka u iznosu 1.373.648,70 kn, a manjak prihoda i primitaka preneseni odnosno raspoloživi iz prethodni godina -504.264,09 kn, nakon čega ostaje višak prihoda i primitaka raspoloživ u sljedećem razdoblju 869.384,61 kn, od toga Općina Jakšić 765.635,04 kn, a prorač.korisnik dječji vrtić 103.749,57 kn. Stanje na žiro-računu HR3424070001816400004 na dan 02. siječnja 2017.godine iznosilo je 637.381,81 kn, a stanje žiro računa na dan 30.lipnja 2017. godine iznosilo je 946.491 kn, od toga općina 781.155,25 kn, a dječji vrtić 165.336 kn. Obveze su ostale neplaćene u iznosu 28.792 kn, od toga općina 16.312 kn, a dječji vrtić 12.480 kn.